
1. [bookmark: _Toc240357035]JOGSZABÁLYI HÁTTÉR

· 2011. évi CXC. törvény a nemzeti köznevelésről
· 2023. évi LII. törvény a pedagógusok új életpályájáról
· 20/2012. (VIII. 31.) EMMI rendelet a nevelési-oktatási intézmények működéséről és a köznevelési intézmények névhasználatáról
· A kormány 401/2023 (VIII.30.) rendelete a pedagógusok új életpályájáról szóló 2023. évi LII. törvény végrehajtásáról
· 2011. évi CXC Köznevelési törvény 2019-es módosításai
· 229/2012 (VIII.28.) Kormány rendelet
· 77/2025. (IV.15.) kormányrendelet az Óvodai Nevelés Országos alapprogramjáról szóló 363/2012. (XII. 17.) Korm. rendelet, valamint egyes köznevelési tárgyú kormányrendeletek módosításáról
· 419/2024. (XII.23) kormányrendelet a pedagógus-továbbképzés rendszeréről
· 18/2024. (IV. 4.) BM-rendelet a pedagógusok teljesítményértékeléséről
· 27/2025. (VII. 24.) BM rendelet a 2025/2026. tanév rendjéről

A munkaterv elkészítésénél figyelembe vett dokumentumok
· Óvodai nevelés országos alapprogramja
· Pedagógiai Program
· Éves beszámoló
· SZMSZ
· Házirend
· Munkaköri leírások
· Előző évi mérések, visszajelzések, értékelések




2. [bookmark: _Toc240357036]BEVEZETŐ

Az éves munkaterv tartalmazza az óvodában ellátandó időszerű, adott évre vonatkozó feladatokat, és magában foglalja a nevelési év helyi rendjét. Ez alapján minden feladat a megfelelő időben kerül ellátásra, és ez összességében azt a célt szolgálja, hogy az intézmény kiegyensúlyozottan, tényleges feladatai ellátására összpontosítva, hatékonyan és eredményesen működjön. Az intézmény a 2026-2027-es nevelési évre vonatkozó feladatait az előző nevelési év tapasztalatai alapján határozza meg, építve az elért eredményekre, valamint kiemelve a fejleszthető területeket. Továbbra is számítunk a Kedves Szülők és a Szülői Szervezet Közösségének támogató jelenlétére, segítségére és várjuk ebben a nevelési évben is az építő ötleteiket, javaslataikat, észrevételeiket. Mindannyian arra törekszünk, hogy a ránk bízott gyermekek nap, mint nap egyre tartalmasabb, élményekben gazdag és örömökkel teli éveket töltsenek intézményünkben.

3. [bookmark: _Toc240357037]AZ INTÉZMÉNY ADATAI

	Az intézmény neve:
	Köveskáli Közös Fenntartású Napközi-otthonos Óvoda

	Az intézmény címe
	8274 Köveskál, Petőfi Sándor utca 5.


	OM azonosító:
	036933

	Az intézmény elérhetősége:
	Telefon: 06-87/478-411

	
	e-mail: koveskalovi@gmail.com

	Az intézmény fenntartója, elérhetősége:
	Köveskál és Térsége Óvoda Társulás
Székhelye: 8274 Köveskál, Fő út 10.

	Az igazgató:
	Czuczorné Orbán Anna




Alapítóokirat szerinti feladatellátás
	A költségvetési szerv főtevékenységének államháztartási szakágazati besorolása

	
	szakágazat száma
	szakágazat megnevezése

	1.
	851020
	Óvodai nevelés

	A költségvetési szerv alaptevékenységének kormányzati funkció szerinti megjelölése:

	
	kormányzati funkciószám
	kormányzati funkció megnevezése

	1.
	091110
	Óvodai nevelés, ellátás szakmai feladata

	2.
	091120
	Sajátos nevelési igényű gyermekek óvodai nevelésének, ellátásának szakmai feladatai

	3.
	091140
	Óvodai nevelés, ellátás működtetési feladatai

	4.
	096015
	Gyermekétkeztetés köznevelési intézményben

	5.
	096025
	Munkahelyi étkeztetés köznevelési intézményben




4. [bookmark: _Toc240357038]MŰKÖDÉSI REND
4.1. [bookmark: _Toc240357039]A nevelési év rendje

A nevelési év szeptember 01-től augusztus 31-ig tart, mely két részből áll:
· szeptember 1-től május 31-ig szorgalmi idő
· június 1-től augusztus 31-ig nyári óvodai élet.
Az óvoda 5 napos munkarendben működik hétfőtől péntekig.
Nyitvatartási ideje: 7.00 – 16.30

A fenntartóval történő egyeztetés után, a nyári zárás várható rendjéről minden év február 15- ig tájékoztatjuk a szülőket.
A nyári bezárás várható ideje: 2027. július 05. -2027. augusztus 1.
Megállapodás alapján: Révfülöpi és Kővágóőrsi Óvoda vállalja, hogy a Köveskáli Óvoda nyári zárva tartásának ideje alatt fogadja azon gyermekeket, akiknek szülei igénylik ezen időszakban az óvodai ellátást.
Köveskáli Óvoda vállalja, hogy a Révfülöpi és Kővágóőrsi Óvoda nyári zárva tartásának ideje alatt fogadja azon gyermekeket, akiknek szülei igénylik ezen időszakban az óvodai ellátást.

Iskolai szünetek ideje a 2026/2027 tanév során:
· Az őszi szünet előtti utolsó tanítási nap 2026.október 22. , a szünet utáni első tanítási nap 2026. november 2. .
· A téli szünet előtti utolsó tanítási nap 2026. december 18. , a szünet utáni első tanítási nap 2027. január 4..
· A tavaszi szünet előtti utolsó tanítási nap 2027. március 24. , a szünet utáni első tanítási nap 2027. április 5.

Az elmúlt évek tapasztalatai szerint az iskolai szünetek ideje alatt a gyermekek létszáma
lecsökken, így azokon a napokon – előzetes szülői igény felmérés alapján, ha a szülők nem
igénylik az óvodai ellátást- csökkentett dolgozói létszámmal tart nyitva az óvoda.

4.2. [bookmark: _Toc240357040]Nevelési nélküli munkanapok

Óvodánk évente 5 nevelés nélküli munkanapot tart, melynek pontos dátumai az első szülői értekezleten is kihirdetésre kerülnek. A nevelés nélküli munkanapokról 7 nappal korábban hirdetményben tájékoztatást adunk, igény esetén ügyeletet tartunk. Felhasználása: nevelési értekezletek, tapasztalatcsere, továbbképzési feladatok ellátása.
Tervezett nevelés nélküli munkanapok: 2026. december 12.-szombat, 2027. február 1.-hétfő
2027. április 30.-péntek, 2027. július 1.-csütörtök, 2027. július 2.- péntek


4.3. [bookmark: _Toc240357041]Nevelési értekezletek

Rendszeresen havonta egyszer, illetve szükség szerint nevelési értekezletek alkalmával feladategyeztetést tartunk. 
Témáink: 
 Tapasztalatok, gyakorlati problémák megbeszélése
  Aktualitások, események, rendezvények előkészítése, az ezzel járó feladatok kiosztása, megvalósítása 
 Törvényi változásokkal járó feladatok, eljárások megbeszélése 
 Nevelési-oktatási- szervezési feladatok megbeszélése 
 Továbbképzés tapasztalatainak megbeszélése 
 Nevelőmunka folyamatos értékelése 
 Szülői Munkaközösség részére kiadott aktuális feladatok és tapasztalatok megbeszélése

	
	Tevékenységek
	Résztvevők
	Időpont

	1. Nevelési értekezlet
	Tanévindító, éves nevelési terv, munkaterv megvitatása, megbeszélése Tervezzünk együtt Kiemelt feladatok megbeszélése
	Nevelőtestület
Nevelést segítő munkatársak
Igazgató
	2026. augusztus 31.

	2. Nevelési értekezlet
	Tanévzáró, a nevelési év értékelése, elemzése, több szemszögből.
	Nevelőtestület
Nevelést segítő munkatársak
Igazgató
	2027. június




4.4. [bookmark: _Toc240357042]Beiratkozás

Az óvodai beiratkozásra a tárgyév április 20-a és május 20-a között kerül sor. A fenntartó az
óvodai beiratkozás idejéről, az erről való döntés és a jogorvoslat benyújtásának határidőjéről
közleményt vagy hirdetményt tesz közzé a helyben szokásos módon, a beiratkozás első
határnapját megelőzően legalább harminc nappal. /20/2012. (VIII.31.) EMMI rendelet 20. §
(1)/
Az óvodánk felvételi körzete: Köveskál, Mindszentkálla, Szentbékkálla, Balatonhenye
A beiratkozással kapcsolatos feladataink:
 - beiratkozás jogszabály szerinti lebonyolítása,
 - a jegyző értesítése azokról a gyermekekről, akiket az óvodába nem írattak be, de a gyermek számára az óvoda a kötelező felvételt biztosító óvoda,
- a gyermek lakóhelye szerinti település önkormányzat jegyzőjének értesítése azokról a gyermekekről, akiket az óvodába beírattak, de a gyermek számára az óvoda nem a kötelező felvételt biztosító óvoda
A gyermek felvétele vagy átvétele más óvodából jelentkezés alapján folyamatosan történhet a nevelési év közben az üres férőhelyek függvényében.
Az óvodai felvételi kérelem elbírálásáról az óvoda igazgatója dönt és értesíti a gyermekek szüleit határozat formájában, a jogszabályi előírások betartásával.

A belügyminiszter 27/2025. (VII. 24.) BM rendelet a 2025/2026. tanév rendjéről: Szülők tájékoztatása: 8. § Az Nkt. 50. § (7) bekezdése alapján, az iskola első évfolyamára a tanköteles tanulókat 2027. április 22 –én és 23- án kell beíratni.

5. [bookmark: _Toc240357043]HELYZETELEMZÉS

5.1. [bookmark: _Toc240357044]Gyermeklétszám
Az óvoda alapító okirata szerint az intézménybe maximálisan felvehető gyermeklétszám 30 fő.
Az óvodai csoportra megállapított maximális létszám a nevelési év indításánál a fenntartó engedélyével legfeljebb húsz százalékkal átléphető, továbbá függetlenül az indított csoportok számától, akkor is, ha a nevelési év során az új gyermek átvétele, felvétele miatt indokolt. /Nkt. 25. § (7)/ 
	Életkor
Gyermekek száma
	A 2026.09.01- ei adatok alapján
	Összesen

	
	3 év alatti
	3-4 éves
	4-5 éves
	5-6 éves
	6-7 éves
	

	Lány
	0
	2
	3
	4
	0
	9

	Fiú
	1
	6
	1
	4
	4
	16

	Összesen
	1
	8
	4
	8
	4
	25

	Sajátos nevelési igény
	0
	0

	0
	0
	0
	0



Óvodánkban 2026. 09.01-ei adatok alapján, nincs sajátos nevelési igényű, hátrányos helyzetű, illetve halmozottan hátrányos helyzetű gyermek.
A helybeli gyermekek létszáma 5 fő, a környező településekről bejáró gyermekek létszáma fő: Mindszentkálla- 6 fő, Szentbékkálla- 4 fő, Balatonhenye- 3 fő, egyéb településekről- 7 fő.

5.2. [bookmark: _Toc240357045]Személyi feltételek

Az óvoda dolgozóit a köznevelési törvény előírásai alapján megállapított munkakörökre a fenntartó által engedélyezett létszámban az igazgató alkalmazza. Az óvoda dolgozói munkájukat a munkaköri leírásaik, valamint az éves munkatervben meghatározottak alapján végzik.
Pedagógus munkakörben dolgozók:
	Létszám
	Beosztás, munkakör
	Végzettség
	Szakképzettség

	1 fő
	Igazgató
	Főiskola
	Német nemzetiségi óvodapedagógus
közoktatásvezető

	1 fő
	Óvodapedagógus
	Főiskola
	Csecsemő- és kisgyermeknevelő



A nevelő- oktató munkát közvetlenül segítő dolgozók:
	Létszám
	Beosztás, munkakör
	Végzettség
	Szakképzettség

	2 fő
	Dajka
	Középfokú iskola
	Dajka



5.3. [bookmark: _Toc240357046]Munkarend
Munkarendünk meghatározása a Púétv., Köznevelési törvény, a MT és az SZMSZ-ben előírtaknak megfelelően történik. Intézményünkben a nevelő- oktató munkát közvetlenül segítő dolgozók körében általános munkarendet, az óvodapedagógusok körében a kötelező óra szerinti munkaidő beosztást alkalmazzuk.

Az óvodapedagógus kötelező munkabeosztása:
	
40 óra/ hét
	
32 óra/ hét kötött munkaidő csoportban
	8 óra/ hét

	
	
	4 óra/ hét kötött munkaidő feletti munkaidő
	4 óra/ hét kötött munkaidő feletti munkaidő

	Teljes munkaidő
	A gyermekekkel való közvetlen, a teljes óvodai életet magában foglaló foglalkozásra kell fordítani. (hétfőtől csütörtökig 6,5 óra, pénteken 6 óra)
	A nevelést előkészítő, azzal összefüggő egyéb pedagógiai feladatok, a nevelőtestület munkájában való részvétel, továbbá eseti helyettesítés
	Kötetlen, egyéb szakmai feladatok



A munkába érkezést, távozást az alkalmazottak jelenléti íven vezetik és aláírásukkal igazolják. Munkaidőben az alkalmazott csak igazgatói engedéllyel hagyhatja el az intézményt.
	Munkakör
	Munkaidő

	
Óvodapedagógus
	hétfőtől- csütörtökig (6,5 óra)
7.00- 13:30
vagy
10.00-16.30
péntek (6 óra)
7.00-13.00
vagy
10.30-16.30


	
Dajka
	hétfőtől- péntekig
7.00- 13.00
vagy
7.00-17.00



Az igazgató kötelező munkabeosztása:
Az 50 fős létszámnál kevesebbet ellátó óvoda igazgatója óvodai foglalkozásainak számát a törvény heti 12 órában határozza meg. Ennél több időt töltök el a csoportban, ezáltal kevesebb idő jut az egyéb vezetői feladatokra, így pl.: központi adminisztrációkat, egyéb beszámoló, munkaterv stb.. otthon is készítem.. Az óvoda folyamatos, biztonságos működése megkövetelheti a beosztások megváltoztatását.
	
40 óra/ hét
	
12 óra/ hét
	32 óra/ hét (kötetlen munkarendben ellátott feladatok)

	Teljes munkaidő
	Nevelési- gondozási feladatok ellátása a csoportban. A hiányzó óvodapedagógus helyettesítése vagy a csoport kísérése.
	Vezetői feladatok, intézményi munkaszervezés, továbbképzés, fenntartói adatszolgáltatás, gyermekvédelmi feladatok, munkáltatói és gazdasági feladatok, KIR adatszolgáltatás, ellenőrzési és értékelési feladatok, értekezletek stb.




5.4. [bookmark: _Toc240357047]Feladatmegosztás

	Igazgató
	Óvodapedagógus
	Dajka

	Óvodavezetés, törvények betartása, betartatása 
	Óvodapedagógusi munka
	Gondozási feladatok elvégzése

	Fenntartóval való együttműködés
	Nevelési terv készítése
	Csoportban való együttműködés

	Szakszolgálattal, védőnői szolgálattal való együttműködés
	Gyermek fejlődési napló vezetése
	Esetenként gyermekek felügyelete a délutáni időszakban

	Pénzüggyel való kapcsolattartás, számlák intézése
	Csoportnapló vezetése
	Kísérőként részt vesz a gyerekek felügyeletében a séták, külső helyszíni foglalkozások, kirándulások ideje alatt.

	Gyermekvédelmi munka
	Egyéni fejlesztés
	Csoportszoba és az egyéb használati helyiségek tisztántartása.

	Felvételi előjegyzési napló kezelése
	Felvételi- mulasztási napló vezetése
	Játékok folyamatos fertőtlenítése

	KIR kezelése
	Jelenléti ív töltése
	Balesetmegelőzési teendők elvégzése

	oviKRÉTA kezelése
	Szülői értekezleten való részvétel, fogadóórák
	Az udvari helyzet nyomon követése

	Gyermekbalesetek megelőzésére intézkedési terv készítése
	Óvodai napirend elkészítése
	Az udvari játékok karbantartása

	Teljesítményértékelés
	Fotózás lebonyolítása
	Óvoda udvarának gondozása

	Nevelési értekezletek megtartása, szülői értekezletek lebonyolítása
	Gyermek kirándulások lebonyolítása
	Mosás, konyhai teendők, tálalás elvégzése

	Munkaterv készítése
	Óvodai csoport évszakonkénti díszítése
	Tisztítószerek megfelelő alkalmazása, szabályok betartása

	Tálaló Konyha felügyelete a HACCP- betartatása.
	Óvodai ünnepekre való felkészülés
	Jelenléti ív töltése

	Rágcsáló-rovar mentesítésének felügyelete, Tűzoltó készülék, Riasztó ell.
	Dekorációk, meghívók, ajándékok készítése
	Posta, bolt

	Szakmai munka ellenőrzése, segítése
	Telefonhívás- fogadás kezelése
	Telefonhívás- fogadás kezelése

	Gyermekétkeztetéssel kapcsolatos feladatok (pl. létszám egyeztetés a szolgáltatóval)
	oviKRÉTA vezetése
	Szertár, raktár kezelése

	A pedagógiai munkafolyamatok ellenőrzése, dokumentumok ellenőrzése.
	egyéni teljesítménycélok teljesítése
	Vendégek fogadása

	Munkavédelem, Tűzvédelem
	
	



5.4.1. [bookmark: _Toc240357048]Feladat-ellátási terv havi bontásban

	Feladat megnevezése
	Határidő
	Felelős

	Augusztus

	Nevelési évnyitó értekezlet
	augusztus 31.
	Igazgató

	Csoportszobák, folyosók előkészítése a gyermekek fogadására
	július utolsó hete
	Óvodapedagógusok
Dajkák

	Csoportnaplók, felvételi és mulasztási naplók, nyomon követési naplók kitöltése
	augusztus utolsó hete
	Óvodapedagógusok

	Szeptember

	Új gyermekek fogadása, beszoktatás
	szeptember 1-től
	Óvodapedagógusok

	Őszi projekt indítása
	szeptember 14-től
	Óvodapedagógusok

	Szülői értekezlet
	szeptember 30-ig
	Igazgató
Óvodapedagógusok

	SZMK megbeszélés
	szeptember 30-ig
	Igazgató

	1. félév nevelési tervének elkészítése
	szeptember eleje
	Óvodapedagógusok

	Éves csoportterv elkészítése
	szeptember eleje
	Óvodapedagógusok

	Tűz- és munkavédelmi oktatás Kiürítési gyakorlat
	szeptember 30-ig
	Igazgató

	Szüreti felvonulás
	szeptember eleje
	Igazgató
Óvodapedagógus

	Október

	Statisztika
	október eleje
	Igazgató

	November

	nevelőtestületi értekezlet
	november eleje
	Igazgató
Óvodapedagógus
Dajkák

	Önértékelés
	november
	Igazgató
Óvodapedagógus

	Felvonulás
	Márton nap, nov.11.
	Igazgató
Óvodapedagógus
Dajkák

	December

	nevelőtestületi értekezlet- karácsony
	december eleje
	Igazgató
Óvodapedagógus
Dajkák

	Mikulásvárással kapcsolatos feladatok
	december első hete
	Igazgató
Óvodapedagógus
Dajkák

	Adventi ráhangolódás
	november 30-tól
	Óvodapedagógusok

	Karácsonyi műsor
	december 7-től
	Óvodapedagógusok

	Január

	nevelőtestületi értekezlet
	január eleje
	Igazgató
Óvodapedagógus
Dajkák

	Az első félév nevelési tervének értékelése
	január eleje
	Igazgató
Óvodapedagógus

	A második félév nevelési tervének elkészítése
	január közepe
	Igazgató 
Óvodapedagógus

	Február

	Farsang
	február közepe
	Óvodapedagógusok

	Szülői értekezlet a tanköteles korú gyermekek szüleinek
	február 20. után
	Igazgató

	Március

	Nemzeti ünnep
	március 15.
	Óvodapedagógus

	Április

	Nevelőtestületi értekezlet
	április eleje
	Igazgató
Óvodapedagógus
Dajkák

	Húsvét
	március vége
	Óvodapedagógusok

	Fenntarthatósági témahát
	április vége
	Óvodapedagógusok

	Május
	
	

	Anyák napja
	május első hete
	Óvodapedagógusok

	Beiratkozás
	május
	Igazgató

	Gyermeknapi program
	május vége
	Óvodapedagógusok

	Évzáró ünnepély-Ballagás
	május 28.
	Óvodapedagógusok

	Nevelési terv második felének értékelése
	május 31.-ig
	Igazgató
Óvodapedagógus

	Június
	
	

	nevelőtestületi értekezlet
	június eleje
	Igazgató
Óvodapedagógus
Dajkák

	Buszos kirándulások, kirándulások szervezése
	május-június eleje
	Igazgató
Óvodapedagógus

	Nyári óvodai élet megszervezése
	június eleje
	Igazgató

	Nevelési évet záró értekezlet
	június 15.-ig
	Igazgató

	Július, augusztus
	
	

	Nyári munkálatok elvégzése
	
	

	2026-2027 éves munkaterv értékelése, kötelező dokumentumok zárása
	augusztus 31-ig
	Igazgató



6. [bookmark: _Toc240357049]PEDAGÓGIAI FOLYAMATOK
6.1. [bookmark: _Toc240357050]Tervezés

Az éves munkaterv összhangban van a stratégiai dokumentumokkal.
	Szabályozó dokumentumok
	Célok kiemelése az intézmény stratégiai dokumentumaiból
	Kapcsolódó feladatok

	SZMSZ
	A szabályozó dokumentum tartalmának betartása, betartatása.
	Az SZMSZ szükség szerinti felülvizsgálata a megváltozott jogszabályi, törvényi elvárások alapján.

	Házirend
	A szabályozó dokumentum tartalmának betartása, betartatása.
	A Házirend szükség szerinti felülvizsgálata a megváltozott jogszabályi, törvényi elvárások alapján.

	Pedagógiai Program
	A szabályozó dokumentum tartalmának betartása, betartatása.
	A Pedagógiai Program szükség szerinti felülvizsgálata a megváltozott jogszabályi, törvényi elvárások alapján.

	Továbbképzési Terv
	A kollégák módszertani ismereteinek, felkészültségének bővítése, a szakmai munka fejlesztése, a magas színvonalon végzett nevelőmunka érdekében.
	Továbbképzési Terv készítése a megváltozott jogszabályi, törvényi elvárások alapján.

	Etikai Kódex
	A szakmai etikett elvárásai szerinti kommunikáció és magatartás elemeinek gyakorlása.
	A Kódexben foglaltak megismertetése, betartatása. Kommunikációs és mentálhigiéniás tréningek szervezése az intézményen belül

	Iratkezelési szabályzat, melynek része az adatvédelmi szabályozás 
	A szabályzatban foglalt tartalom betartása.
	Az iratkezelési, adatvédelmi szabályzat elemeinek megismertetése a kollégákkal.



6.2. [bookmark: _Toc240357051]Megvalósítás

	Fejlesztési irányok
	Célok, feladatok

	1. Gyermekek fejlődésével, csoportban észlelt nehézségekkel kapcsolatos esetmegbeszélések a fejlesztőpedagógus, családsegítő munkatárs bevonásával
	Esetmegbeszélő fórumok megtartása
Szülőkkel való együttműködés

	2. Matematikai tartalmú tevékenységek technikájának népszerűsítése a tanköteles korú gyermekek körében
	Motiválási lehetőségek a matematikai tartalmakat feldolgozó tevékenységek sikeres megvalósítása érdekében

	3. Környezettudatos szemlélet, növény- és állatvédelemre való nevelés megvalósítása
	Lépten- nyomon program megtartása az intézményben

	4. A gyermekek érzelmi, szociális képességeinek fejlesztése
	Jó program bevezetése, adaptálása, Boldog Óvoda cím

	5. A gyermek autonómia (önállóság, önazonosság és cselekvési szabadság) kiemelt fejlesztése, amely megalapozza a későbbi felelősségvállalást és a problémamegoldó képességet.
	Biztonságos, „sokszínű” környezet, szenzoros asztal, naposi rendszer- kiscsoportoksoknak is felajánlani..



A megvalósítási folyamatban kiemelt feladatunk a : Környezeti nevelés, környezetvédelem az „Címmegtartó Zöld Óvoda” címhez. 
Kiemelt pedagógiai feladat: Környezettudatos szemlélet alakítása, fenntarthatóságra nevelés. A fenntarthatóságra nevelés jegyében a környezettudatos magatartás kialakítását, megalapozását, programunk elsődleges feladatként határozza meg, mely fontos szerepet játszik az egyén környezetkultúrájának alakításában. Az óvodai környezeti nevelés, alapozó jellegű, így meghatározható szerepet játszik az egyén környezetkultúrájának alakításában.
Célunk:
• A környezeti nevelésben mutatott jártasság, a fenntarthatóság értékrendjének hiteles képviselete és a környezettudatossághoz kapcsolódó attitűdök átadási módjainak komplex megvalósulása. 
• A környezettudatos magatartás megerősítése mellett tapasztalati úton történő ismeret, és élményszerzés biztosítása a gyermekeknek. 
• A környezettudatos életvitel megalapozásához szükséges szokás- és viselkedésiformák kialakítása. Ennek érdekében kiemelt figyelmet kap az újrahasznosítás, a takarékosság, a környezet és természetvédelem. 
• Minél több beszélgetős helyzet megteremtése a gyermekek kommunikációs készségének fejlődéséhez, nyelvi kultúrájuk megalapozásához. 
• Annak megláttatása, hogy kölcsönhatásban élünk környezetünkkel, lényeges mit teszünk és hogyan. 
• Az emberek és az állatok közötti kapcsolat és kölcsönhatás megismertetése, az állatokhoz fűződő pozitív érzelmi viszonyulásuk alakítása. 
• Növények iránti felelősség erősítése a mindennapi gondozás során. 
• A környezetvédelemmel, fenntarthatóságra neveléssel kapcsolatos tematikus napok méltó megünneplése. 
• Az óvoda dolgozóinak, a gyermekek szüleinek környezettudatos szemléletformálása

A tavalyi évben csatlakozunk a Boldog Óvoda programhoz. 
Intézményünk célja, hogy a „Boldog Óvoda” program segítségével tudatosan támogassa a gyermekek érzelmi jóllétét, pozitív életszemléletét és szociális készségeinek fejlődését. Olyan óvodai környezetet kívánunk kialakítani, ahol a gyerekek örömmel fedezik fel önmagukat és a világot, megtapasztalják a hála, az optimizmus, a szeretet és a közösség megtartó erejét.

Pedagógiai tevékenység
Pedagógiai munkánkban a program tematikus elemeit beépítjük a mindennapi nevelési folyamatba, a játékba, a közös tevékenységekbe és a gyermekek élményeibe. Az óvodapedagógusok mesék, dalok, mozgásos és alkotó tevékenységek segítségével dolgozzák fel azokat a tartalmakat, amelyek erősítik a gyermekek pozitív érzelmi tapasztalatait és önbizalmát.

6.3. [bookmark: _Toc240357052]Ellenőrzés

Az intézményi stratégiai alapdokumentumok alapján az intézményben belső ellenőrzést végezünk. Ellenőrzés célja, hogy az intézmény a közösen meghatározott norma, érték és prioritás rendszer mentén hatékonyan működjön. A pedagógusok és a nevelőmunkát segítő alkalmazottak motiváltak, támogatottak és eredményesek legyenek az intézményi célok elérése érdekében. Az ellenőrzés erősíti az intézmény törvényes működését és segíti zökkenőmentes munkavégzést. 
Várható külső ellenőrzés/ ellenőrzések: Tanfelügyeleti ellenőrzés
	Ellenőrzés ideje
	Ellenőrzés tartalma
	Ellenőrzés területe
	Érintettek
	Módszere
	Az ellenőrzést végző személy

	Szeptember
	Óvodai csoport létszámadatai
	Statisztikai adatok nyilvántartása, KIR- adatbázis
	óvodapedagógusok
	Dokumentumelemzés, dokumentum vizsgálat
	igazgató, megbízott óvodapedagógus

	
	Önértékelés
	Intézményi önértékelés
	igazgató
óvodapedagógus
	Dokumentumelemzés, interjú, kérdőív
	igazgató

	
	Óvodai csoport
	Dokumentáció elkészítése csoportnaplók, mulasztási naplók
A beszoktatás tapasztalatai
	óvodapedagógusok
	Dokumentumelemzés, dokumentum vizsgálat
Beszélgetés
	igazgató, megbízott óvodapedagógus

	Október
	Teljes alkalmazotti kör
	Munkaköri leírások, személyi anyagok
	Teljes alkalmazotti kör
	Dokumentumelemzés, dokumentum vizsgálat

	Igazgató

	November
	Az intézmény működését szabályozó dokumentum ok felülvizsgálata, hatályos ságának ellenőrzése
	Adatvédelmi Szabályzat Iratkezelési Szabályzat
	Óvodapedagógusok
	Dokumentumel emzés, dokumentum vizsgálat
	Igazgató, GDP szakember

	
	Óvodai csoport
	Gyerekek egyéni fejlődési naplója
	Óvodapedagógusok
	Dokumentumel emzés, dokumentum vizsgálat
	Igazgató

	
	Megvalósulási folyamat
	Éves munkatervben meghatározott feladatok
	Óvodapedagógusok, dajkák
	Beszélgetés, dokumentumvizsgálat
	Igazgató

	
	Óvoda helyiségei
	Tisztasági szemle
	Dajkák
	Óvodabejárás
	Igazgató

	
	Munka- és baleset védelmi oktatás
	Szabályok, előírások ismertetése,
	Teljes alkalmazotti kör
	Ismertetés óvodabejárás
	Igazgató, Munkavédelmi felelős

	December
	Takarítási feladatok elvégzése Ünnepség, rendezvény
	Megfelelő higiénés feltételek biztosítása, követelmények betartása, ünnepély szervezése, lebonyolítás,
Tervezés, szervezés, megvalósítás összhangja
	Dajkák, óvodapedagógusok
	Óvodabejárás
	Igazgató

	Január
	Óvodai csoport
	Dokumentáció csoportnaplók, mulasztási naplók
	Óvodapedagógusok
	Dokumentumel emzés, dokumentum vizsgálat
	Igazgató

	
	Gyermekek fejlődésének nyomonkövetése
	Fejlődési napló
	Óvodapedagógusok
	Dokumentumele mzés, dokumentum vizsgálat, megfigyelés
	Igazgató

	Február
	Szabadságolási terv
	Szabadságolási terv, az ütemezés megfelel-e a törvényi előírásoknak?
	Teljes alkalmazotti kör
	Egyéni beszélgetés, dokumentum vizsgálat
	Igazgató

	
	Továbbképzési terv
	Megfelel e a törvényi előírásoknak?
	Óvodapedagógusok
	Beszélgetés, dokumentumellenőrzés
	Igazgató

	Március
	Éves beiskolázási terv
	Törvényi előírások meglétének vizsgálata
	Óvodapedagógusok
	Beszélgetés, dokumentumellenőrzés
	Igazgató

	Május
	Ünnepség tervezet
	Szervezés, lebonyolítás színvonala Az éves munkatervben meghatározott feladatok elvégzésének ellenőrzés
	Óvodapedagógusok
	Beszélgetés
	Igazgató

	Június, július
	Nyári élet színvonalassá gának tartalmasság ának ellenőrzése. Létszámigény ek alakulása. Takarítási, felújítási és karbantartási munkák figyelemmel kísérése, feladatok ellenőrzése.
	A nyári óvodai élet tartalmas megszervezésé nek módja A feladatok elvégzésének ellenőrzése
	Óvodapedagógusok, dajkák
	Bejárás, megfigyelés, tervek áttekintése
	Igazgató

	Augusztus
	Előkészületek a szeptemberi évkezdésre, az évnyitó értekezlet előkészítése
	Pontos adatszolgáltatás, előkészületek figyelemmel kísérése
	Óvodapedagógus, dajkák, igazgató
	Megfigyelés, beszélgetés
	Igazgató



6.3. [bookmark: _Toc240357053]Értékelés

Gyermekek fejlődésének nyomonkövetése 
Az intézményben a gyermeki fejlődést folyamatosan követjük, a gyermeki fejlődést dokumentáljuk, elemezzük, és az egyes évek értékelési eredményeit összekapcsoljuk, szükség esetén fejlesztési tervet készítünk.
Ahhoz, hogy megfelelő segítséget kaphassanak a gyermekek, elengedhetetlen feltárni, hogy milyen szinten vannak egy –egy képességterületen. 
Célja: A lehetséges részképesség – gyengeségeinek korai felismerése és befolyásolása, hogy megakadályozzuk vagy enyhítsük az iskolai tanulási és magatartási problémákat, illetve elősegítsük a tehetségek kibontakozását. - Az óvodapedagógusok a gyermekek eredményeiről fejlesztő céllal folyamatosan visszacsatolnak szüleinek/gondviselőjének és az életkornak, fejlettségi szintnek megfelelő formában a gyermeknek.

	Mérés területe
	Érintettek köre
	Módszer
	Időpont
	Felelős
	Elvárt eredmény

	Tárgyi környezet – A működés feltételei- eszköz, felszerelés
	Teljes dolgozói kör
	Helyi szintű leltározás, szükség szerinti selejtezés
	Folyamatos
	Igazgató
	Leltár felülvizsgálat

	Gyermekek fejlettségi állapot felmérése
	Minden gyermek
	Folyamatos megfigyelés
Fejlődési napló
	Folyamatos

2027. február és 2027. május
	Óvodapedagógusok
	Adtaokkal feltöltött fejlődési napló
Szülői vélemények

	Szülők elégedettsége
	Gyermekek szülei
	Kérdőív
	2027 május
	Igazgató
Óvodapedagógus
	Erősségek és fejlesztendő területek beazonosítása

	Alkalmazotti elégedettségi vizsgálat
	Alkalmazotti kör
	Kérdőív
	Folyamatos
2027 május
	Igazgató
	Vélemény az intézmény működéséről



7. [bookmark: _Toc240357054]GYERMEKVÉDELMI FELADATOK

Gyermekvédelem kiemelt feladatai 
· A gyermekek érdeke mindenekfölött áll. A mindennapi nevelőmunkában érvényesüljön, minden munkakörben. A problémákat az óvoda valamennyi alkalmazottja jelezze a gyermekvédelmi felelős felé. 
· A jogszabályi háttér változásainak követése, 
· Helyi Esélyegyenlőségi Programban /község/ összegyűjtött adatok megismerése és az ebből meghatározott feladatok teljesítése ütemezés szerint a vezető és gyermekvédelmi felelős együttműködésével, szakmai partnerek közreműködésével.
· Kiemelt figyelmet igénylő gyermekek helye a közösségben.
· Az integrált neveléshez szükséges szakirodalmak gyűjtése. Megbízási Szerződéssel az SNI gyermekek rehabilitációs foglalkoztatása.
· A gyermekek fejlesztésének nyomon követése, szükség esetén a Pedagógiai szakszolgálat szakvéleménye alapján az óvodapedagógusok részéről. 
· A kötelező óvodába járás kiemelt figyelemmel követése, ösztönző intézkedések meghozatala. 
· Esélyegyenlőség javítását elősegítő intézkedések szorgalmazása.
· Esetmegbeszélések szervezése szükség és igény szerint. 
· A már felderített esetek folyamatos figyelemmel kísérése, szükség esetén intézkedés megtétele.
A működés rendje- egész nevelési évben:
1) A gyermekvédelmi munka intézményi szintű koordinálása, jogszabályi háttér megismerésének biztosítása.
2) Kapcsolattartás a jelzőrendszer többi tagjával, különösen a védőnőkkel. Szükséges jelzések megtétele.
3) A Pedagógiai Program ide vonatkozó fejezeteinek áttekintése, értelmezése, gyakorlati megvalósításának lehetőségei.
4) Az egyenlő esélyegyenlőségre bánásmódra és vonatkozó kötelezettségek érvényesítése a nevelés minden területén.
5) Hiányzások figyelemmel kísérése, szükség esetén az intézkedések megtétele.
6) Az intézményi hatáskört túllépő problémák esetén társszervekkel, hatóságokkal gyors kapcsolatfelvétel, és együttműködés megvalósítása.
7) Az ellenőrzés és értékelés során szerzett információk, tapasztalatok visszacsatolása. 
8) Az intézmény jelzőrendszeri munkájának értékelése.

Gyermekbalesetek
Balesetveszélyes helyzetek feltárása, megelőzése. gyakorlása, az óvodapedagógus és a dajkák feladata év elején és a nevelési év során folyamatosan, követve az évszakok, időjárás változásait. A nevelési tervben rögzítjük a tennivalókat. Óvodánkban gyermekbaleset az elmúlt évben sem történt.
8. [bookmark: _Toc240357055]AZ ÓVODA KAPCSOLATAI

Az óvoda kapcsolatot tart azokkal az intézményekkel, amelyek az óvodába lépés előtt, az óvodai élet során és az óvodai élet után meghatározó szerepet töltenek be a gyermek életében. A kapcsolattartás formái, módszerei alkalmazkodnak a feladatokhoz és a szükségletekhez. A kapcsolatok kialakításában és fenntartásában az óvoda nyitott és kezdeményező.
	Tevékenység
	Cél
	Érintettek

	Család-óvoda kapcsolata
· Óvodába felvétel



· Szülői értekezlet
· Az új nevelési év feladatai, programok
· Fogadóóra szervezése


· SZMK értekezlet rendezése
· Rendezvények aktuális tartalom szerinti
· Munkadélutánok
	
Óvodai élet bemutatása, vonzóvá tétele, a beiratkozás időpontja jelentőségének közzététele

Tájékoztatást kapjanak nevelési tevékenységekről
Igény alapján, a gyermek érettségéről, aktuális problémák megbeszélése
Nevelési munkatervek, Házirend véleményezése
Közösségfejlesztés

Ünnepi készülődések
	
Szülők, új gyermekek



Szülők, óvodapedagógus, igazgató




SZMK tagok, igazgató

Szülők, gyermekek, valamennyi dolgozó

	Óvodák közötti kapcsolat
· Révfülöpi Óvoda
· Kővágóörsi Óvoda



· Konferencia, ünnepélyek, rendezvények, bázisintézményi programok
	A nyári zárva tartásának ideje alatt mindhárom óvoda fogadja azon
gyermekeket, akiknek szülei igénylik ezen időszakban az óvodai ellátást.
Egymás nevelőmunkájának , programjának, újszerű nevelési módszerek, tapasztalatok gyűjtése, megismerése. Kapcsolatrendszer erősítése Információáramlás , átadás biztosítása
	
Óvodapedagógusok
Igazgatók

	Óvoda és iskolák kapcsolata
· Bemutatkozás
· Nyílt napok
	
Az iskolakezdés megkönnyítése, kapcsolattartás erősítése Együttműködés lehetőségeinek keresése
	
Nagycsoportos szülők
Óvodapedagógus
Igazgató
Iskolaigazgató
Leendő elsős tanár

	Pedagógiai Szakszolgálattal kapcsolattartás, ápolása Esélyteremtés biztosítása, korrekciós foglalkozások: logopédia, SNI gyermekek, gyógypedagógiai foglalkozások, fejlesztő és pszichoterápiás foglalkozások Fejlődés nyomon követése
	

Az iskola alkalmasság elérése 

Gyermeki személyiség fejlettsége
	
Pedagógiai szakszolgálat szakemberei, 
szülők, 
Gyermekjóléti szolgálat munkatársai, 
logopédus

	Szakmai kapcsolatok Továbbképzés, információkérés, szakmai együttműködő kapcsolatok
	Változásokhoz alkalmazkodó szakmai megújulás, információáramlás
	POK
Óvodapedagógusok

	Kapcsolat a fenntartóval Rendezvények
 Intézményi működés közös koordinálása, 
Testületi/ Társulási ülések
	
Óvoda szakmai és törvényes működése
Szakmai, gazdasági egyeztetések
	
Igazgató
Társulási Tanács
Polgármesteri Hivatal

	Kapcsolat a községekkel (Köveskál, B.henye, Szentbékkálla, Mindszentkálla) +Tapolca
Programok, rendezvények látogatása
Könyvtárlátogatás
	
Nevelési gyakorlatunk színesítése, kulturális, művészeti értékek megismerése

	
Művelődési Ház
Tapolcai Wass Albert Könyvtár
Óvodapedagógusok

	Egészségügyi szakemberekkel kapcsolattartás Szűrővizsgálatok, terápiás javaslatok, egészségügyi ellátás
	
A gyermekek testilelki egészsége, az egészségügyi szakellátás megszervezése
	
Védőnő
Óvoda orvosa
Fogorvos

	Hitoktatókkal kapcsolattartás
 a törvényi előírásoknak megfelelően
	
Játékos hitoktatás igény szerinti biztosítása
	
Hitoktató

	Térítéses szolgáltatás
· Színház
· jóga
	
Mese előadás
Játékos szolgáltatások igény szerinti biztosítása
	
szakemberek



9. [bookmark: _Toc240357056]HUMÁNERŐFORRÁS FEJLESZTÉSE

Személyi feltételek alakulása a 2026/ 2027. tanévben
 Az intézmény célkitűzéseinek megvalósítása szempontjából szükséges a megfelelő személyi feltételek folyamatos biztosítása. A 2026/2027-es nevelési évben intézményünk egyik dajka nyugdíjba vonul, ezért a munkakör folyamatos és zavartalan ellátásának biztosítása érdekében szükségessé válik a megüresedő álláshely időben történő betöltése.
Pedagógusok továbbképzése
Intézményünkben fontosnak tartom a szakmai munka fejlesztését, a magas színvonalon végzett nevelőmunka érdekében, mely a kisgyermekek mindenekfelett álló érdekeit szolgálja. Folyamatos szakmai fejlődésünket, ismereteink bővítését a jól megválasztott továbbképzések segítik az idei nevelési évben is.
Továbbképzés az idei évben: Az „Így tedd rá!” programhoz kapcsolódó továbbképzés választása és megvalósítása.
Cél: A gyermekek mozgáskultúrájának sokoldalú fejlesztése, mozgáskoordinációjuk és ritmusérzékük erősítése, valamint a mozgás örömének megélése és a mozgásos tevékenységek iránti pozitív attitűd kialakítása. A továbbképzésen szerzett módszertani ismeretek beépítése a mindennapi óvodai nevelés gyakorlatába.

Dajkák továbbképzése 
Célja a gyermekekkel, óvodapedagógusokkal, a közvetlen munkatársakkal, és a szülőkkel való kapcsolat eredményességének biztosítása, valamint a munkaköri feladatok minőségi szinten történő ellátásának támogatása. Továbbképzésre érdeklődés és lehetőség szerint kerül sor.
[bookmark: _Toc240357057]11.TOVÁBBKÉPZÉSEK –KÜLSŐ- BELSŐ 

(PÚÉ.TV 66§(2), 70§, 160§ (2) (11)
	Fórumok
	Tevékenységek
	Résztvevők
	Időpont

	1.Nevelési értekezlet
	Tanévindító, éves nevelési terv, munkaterv megvitatása, megbeszélése Tervezzünk együtt Kiemelt feladatok megbeszélése
	Igazgató
Óvodapedagógus
Dajkák
	2026. augusztus 31.

	2.Nevelési értekezlet
	
	Nevelőtestület
	Október

	3.Nevelési értekezlet
	
	Nevelőtestület
	Április

	4.Nevelési értekezlet
	Tanévzáró, a nevelési év értékelése, elemzése, több szemszögből.
	Igazgató
Óvodapedagógus
Dajkák
	2027 május

	Időszakos megbeszélések 
1. Óvónői megbeszélések, nevelést segítők megbeszélései
	aktuális feladatok, szakmai tapasztalatcserék a havi feladatellátási tervhez kapcsolódó témában
	Igazgató
Óvodapedagógus
Dajkák
	havonta

	2.SZMK értekezlet
	Partneri kapcsolat ápolása, az együttműködés formáinak kimunkálása
	Igazgató
SZMK tagok
	évente két alkalom 
+ eseti

	3.HACCP évenkénti oktatás
	Élelmezésbiztonsági továbbképzés, ismeretek frissítése, alkalmazása
	Igazgató
Óvodapedagógus
Dajkák
	évenként 1 alkalom

	4.Munka-és tűzvédelmi oktatás
	Baleset megelőzés, Munkavédelem biztosítása.
	Igazgató
Óvodapedagógus
Dajkák
	évenként 2 alkalom




[bookmark: _Toc240357058]12. INTÉZMÉNYÜNK ÜNNEPEI, JELES NAPJAI, HAGYOMÁNYAI

	Tevékenység
	Cél, feladat
	Időpont

	Ősz köszöntő, szüreti mulatság
	Hagyományápolás, az együtt játszás öröme
	Szeptember

	Szent- Mihály napi vásár
	Hagyományápolás
	Szeptember

	Takarítási világnap
	Környezet védelmére nevelés, esztétikai érzék fejlesztése
	Szeptember

	Őszi kirándulások, túrák
	Környezethez való pozitív viszony alapozása, a természet felfedezése
	Szeptember- Október

	Boldog Óvoda
	Boldogságóra- A hála gyakorlása
	

	Magyar Népmese Napja
	Népmese fontossága
	Szeptember

	Állatok világnapja
	Állatok szeretetére, védelmére nevelés Állatvédelmi témahét
	Október

	Boldog Óvoda
	Boldogság óra- Az optimizmus gyakorlása
	Október

	Márton nap
	Népi hagyomány ápolása
	November

	Boldog Óvoda
	Boldogságóra- Társas kapcsolatok ápolása
	November

	Madáretetők kihelyezése
	Madarak gondozása
	November

	Mikulás
	Ráhangolódás az ünnepre, annak emlékezetessé tétele
	December

	[bookmark: _Hlk208419813]Boldog Óvoda
	Boldogságóra- Boldogító jó cselekedetek
	December

	Luca-napi búzaültetés
	Népszokásokkal való ismerkedés
	December 13.

	Adventi kézművesdélután
	Kézműveskedés az SZMK közreműködésével, ünnepi ráhangolódás
	December

	Karácsonyi ünnepség
	Karácsonyi hangulat
	December

	Újévi jókívánságok
	Hagyományápolás
	Január

	Boldog Óvoda
	Boldogságóra- Célok kitűzése és elérés
	Január

	Boldog Óvoda
	Boldogságóra- A megküzdés gyakorlása
	Február

	Medve nap
	Néphagyomány ápolása
	Február

	Farsang
	Jelmezbál, együtt szórakozás élménye
	Február

	Március 15.
	A hazaszeretet érzésének erősítése
	Március 14.

	Víz világnapja
	Természetes környezetben tapasztalatszerzés,, élménygyűjtés a vízről
	Március 21.

	Boldog Óvoda
	Boldogságóra- Az apró örömök gyakorlása
	Március

	Húsvét
	Hagyományápolás
	Április

	Föld napja
	Környezetbarát viselkedésformálás, természeti és épített környezetünk értékeinek megismerése
	Április

	Boldog Óvoda
	Boldogságóra- A megbocsátás gyakorlása
	Április

	Fenntarthatósági témahét
	A fenntarthatóság üzenetének elterjesztése, környezetvédelem, újrahasznosítás
	Április

	Májusfa állítás
	Hagyományápolás
	Május

	Anyák napja
	Érzelmi nevelés, ünnep
	Május

	Madarak és fák napja
	Természet védelmére, szeretetre nevelés
	Május

	Tanévzáró, ballagás
	Tanévzáró műsor, nagycsoportosok búcsúztatása
	Május

	Boldog Óvoda
	Boldogságóra- Testmozgás
	Május

	Pünkösd
	Népi hagyomány ápolása, együtt játszás
	Május

	Gyermeknap
	Szeretet a törődés az egymásra figyelés öröme
	Május- június

	Boldog Óvoda
	Boldogságóra- Fenntartható boldogság
	Június



[bookmark: _Toc240357059]13. Gazdálkodás

Folyamatos egyeztetések a Köveskáli Önkormányzati Hivatal gazdasági vezetőjével. További feladat az intézmény tárgyi feltételeinek fejlesztése, javítása, minél gazdaságosabb intézményi működtetés. A szakmai beszerzéseknél fő szempont az időtállóság és a minőség. Figyelemmel kísérjük a pályázati lehetőségeket.
Tervezett bővítések felújítások és egyéb szakmai fejlesztések igényei:
Az intézmény épületében a kisebb és nagyobb karbantartási munkák felmérése, elvégeztetése, nagyobb felújítási munkák egyeztetése. Előre tervezett munkálatok: az üresen álló csoportszoba rendbetétele, új polcok beszerzése, öltözőben új padlóburkolat
További fejlesztések a költségvetés tükrében: a nagykapu előtti betonos rész újra betonozása vagy térkővel való burkolása.

[bookmark: _Toc240357060]14. Az 5 éves vezetői program megvalósításának időszakos terve

1. A nevelési-, fejlesztési folyamat stratégiai vezetése és operatív irányítása 
A Köveskáli Óvoda nevelési-fejlesztési folyamatának stratégiai vezetését olyan szakmai szemlélet határozza meg, amelynek középpontjában a gyermekek egyéni szükségleteinek, életkori sajátosságainak és fejlődési ütemének figyelembevétele áll. Vezetőként fontosnak tartom, hogy az óvoda nevelési gyakorlata stabil értékekre, ugyanakkor a változó társadalmi és szakmai környezethez rugalmasan alkalmazkodó szemléletre épüljön.
A stratégiai vezetés alapja az óvoda hosszú távú céljainak tudatos meghatározása, a pedagógiai program következetes megvalósítása, valamint a helyi sajátosságokra épülő fejlesztési irányok kijelölése. Kiemelt célom a gyermekközpontú, érzelmileg biztonságos, elfogadó és ösztönző óvodai környezet fenntartása, amelyben minden gyermek számára biztosított a sokoldalú fejlődés lehetősége.
Az operatív irányítás során törekszem a mindennapi működés átláthatóságára, a feladatok összehangolására és a felelősségi körök egyértelmű meghatározására. Fontosnak tartom a pedagógusok szakmai önállóságának támogatását, a közös gondolkodást és a teammunkát. A döntések meghozatalában a szakmai szempontok mellett figyelembe veszem a gyermekek, a munkatársak, a szülők és a fenntartó jogos igényeit is.
A nevelési-fejlesztési folyamat eredményességét rendszeres visszacsatolással és értékeléssel kívánom biztosítani. Ennek része a gyermekek fejlődésének nyomon követése, a pedagógiai munka tapasztalatainak elemzése, a munkatársakkal folytatott szakmai megbeszélések, valamint a szülői visszajelzések beépítése. Az értékelés célja nem csupán a hiányosságok feltárása, hanem a jól működő gyakorlatok megerősítése és a további fejlődési lehetőségek kijelölése.
Különösen fontosnak tartom a helyi értékekre és a település közösségére építő óvodai nevelést. A Köveskáli Óvoda sajátos lehetőségeit kihasználva olyan programokat és tevékenységeket kívánok támogatni, amelyek közelebb hozzák a gyermekekhez a természeti és kulturális környezetet, erősítik a közösséghez tartozás érzését, valamint megalapozzák a környezettudatos magatartást.
Vezetőként arra törekszem, hogy az óvoda működését tervszerűség, szakmai igényesség, együttműködés és folyamatos megújulás jellemezze. A stratégiai célokat éves szintű intézményi tervekben, konkrét feladatokban és mérhető eredményekben kívánom megjeleníteni. Így biztosítható, hogy a hosszú távú vezetői elképzelések a mindennapi pedagógiai gyakorlatban is érzékelhetővé váljanak.

2. A változások stratégiai vezetése és operatív irányítása 
Vezetőként fontosnak tartom, hogy a Köveskáli Óvoda a változásokra tudatosan, rugalmasan és a gyermekek érdekeit szem előtt tartva reagáljon. A következő nevelési évben továbbra is célom az óvoda szakmaiságának elismertetése, valamint az intézmény jó hírnevének megőrzése és további erősítése.
Az intézmény jövője szempontjából meghatározónak tartom az eddig elért eredmények és a magas színvonalú működés megtartását, valamint a lehetőségekhez mérten annak továbbfejlesztését. Fontosnak tartom az innováció támogatását és az új szakmai lehetőségek iránti nyitottságot.
A változások sikeres megvalósításának egyik alapja a folyamatos, őszinte és kölcsönös kommunikáció. Törekszem arra, hogy a munkatársak időben megismerjék a változások célját és tartalmát, véleményük, tapasztalataik és javaslataik pedig beépüljenek a közös munkába. A szülőkkel és a fenntartóval való együttműködésben szintén fontosnak tartom a hiteles, egyértelmű és rendszeres tájékoztatást.
Célom a kiszámítható, együttműködő és fejlődésre nyitott intézményi működés biztosítása, amely hosszú távon hozzájárul a Köveskáli Óvoda szakmai színvonalának és jó hírnevének megőrzéséhez.

3. Önmaga stratégiai vezetése és operatív irányítása
 Vezetőként fontosnak tartom saját szakmai és személyes fejlődésemet, a folyamatos önképzést és az önreflexiót. Törekszem arra, hogy munkámat tudatosság, következetesség, hitelesség és felelősségvállalás jellemezze.
Fontos számomra az idővel és a feladatokkal való hatékony gazdálkodás, a prioritások meghatározása és a megfelelő feladatmegosztás. A mindennapi vezetői munkában törekszem a nyugodt, kiszámítható és együttműködő működésre, miközben a felmerülő problémákra gyorsan és felelősen reagálok.
Vezetői tevékenységemet rendszeresen értékelem, nyitott vagyok a visszajelzésekre, és szükség esetén változtatok saját gyakorlatomon. Célom, hogy személyes példámmal is erősítsem a Köveskáli Óvoda szakmai közösségét, és hozzájáruljak az intézmény eredményes, magas színvonalú működéséhez.

4. Az intézmény stratégiai vezetése, operatív irányítása 
Vezetőként célom a Köveskáli Óvoda stabil, kiszámítható, törvényes és szakmailag magas színvonalú működésének biztosítása. Fontosnak tartom az intézmény értékeinek és hagyományainak megőrzését, az elért eredményekre való építést, valamint a folyamatos szakmai fejlődést és megújulást.
Kiemelt figyelmet fordítok a jogszabályok és szakmai előírások nyomon követésére, a változásokról a munkatársak tájékoztatására, valamint a kötelező felülvizsgálatok és ellenőrzések megszervezésére. Gondoskodom az intézmény kötelező dokumentumainak pontos, naprakész vezetéséről és az óvoda honlapján történő közzétételéről.
A stratégiai célokat konkrét feladatokra, felelősségi körökre és határidőkre bontom. Fontosnak tartom a hatékony feladatmegosztást, a munkatársak szakmai önállóságának támogatását és a közös felelősségvállalást. A pedagógiai program, az SZMSZ, az éves munkaterv és a házirend megvalósításában valamennyi munkatárs aktív közreműködésére számítok.
Vezetői munkám alapja a hiteles, nyílt és folyamatos kommunikáció. A szülők számára igény szerint e-mailes kapcsolattartást biztosítok, ugyanakkor a személyes kapcsolatot továbbra is kiemelten fontosnak tartom. Szoros együttműködésre törekszem a nevelőtestülettel, a fenntartóval, a szülőkkel, az iskolával és az óvoda egyéb partnereivel.
Az intézmény működését folyamatosan nyomon követem és értékelem, a tapasztalatokat és a visszajelzéseket pedig a további fejlesztések alapjának tekintem. Hosszú távú célom a Köveskáli Óvoda szakmai színvonalának, jó hírnevének és közösségi szerepének további erősítése, gyermekközpontú és együttműködő intézményi működés mellett.

Köveskál, 2026.09.01. 

					P.H.			Czuczorné Orbán Anna
									igazgató

